એડ્વોકેટ એક્ટમાં સુધારાના મામલે આજે વહેલી સવારથી વકીલો કામકાજથી અળગા રહ્યા હતા. તમામ વકીલો આજે હડતાળ પર ઊતરતાં અમદાવાદના 7 હજાર કરતાં વધુ કેસ અને રાજ્યના 50 હજાર કરતાં વધુ કેસ પર માઠી અસર પડશે. અમદાવાદની તમામ કોર્ટના વકીલો બિલની હોળી કરીને પોતાનો વિરોધ વ્યક્ત કરશે અને બિલના વિરોધમાં જિલ્લા કક્ષાએ કલેક્ટર, મામલતદારને આવેદનપત્ર આપવાના છે. બાર કાઉન્સિલ ઓફ ગુજરાતની શિસ્ત ક‌િમટીના ચેરમેન અ‌િનલ કેલ્લાએ જણાવ્યું છે કે આજ સવારથી તમામ વકીલો કામકાજથી અળગા રહેશે, જ્યારે આવનારા દિવસોમાં જો બિલ પરત નહીં ખેંચાય તો જલદ આંદોલન પણ કરવામાં આવશે.